Tarmo Kruusimäe

Tarmo Kruusimäe (Kojamees või Juhan Tiik;Margus Kiis, Punk-Kojamees tuletab end onarhiliselt meelde, Postimees, 20. juuli 2005. sündinud 9. aprillil 1967) on eesti muusik ja poliitik, XIII ja XIV Riigikogu koosseisu liige.

Ta lõpetas 1992. aastal Tallinna Vanalinna Täiskasvanute Gümnaasiumi ja 1993. aastal Tallinna Juhkentali Kaubanduskooli kokana. Aastatel 2006–2009 õppis Audentese Ülikoolis rahvusvahelisi suhteid, 2009. aastast on õppinud sama eriala Tallinna Tehnikaülikoolis.

Aastatel 1993–2007 töötas Tallinna meelelahutus- ja toitlustusasutustes mänedžeri, vahetuse vanema, koka ja peakokana. 2007–2009 oli Eesti Noorsootöö Keskuse kodanikukasvatuse projektijuht ja 2010–2015 sama keskuse isamaalise kasvatuse nõunik.

 Muusika ja meelelahutustegevus 
Aastatel 1982–2005 oli ta laulja ansamblites Tugev Tuul, ABS, Vanemõde, Kojamees Inc., Fontaneros,Kojamees. RYM. alates 1985. aastast kuni 2007. aastani ansamblis Kulo (heliplaadid "Kasatchok" 1990, "Lapsehoidja" 1993, "Suur pettus" 1994, "Onarhia" 2005 ja "Dysenteria" 2006).Kulo. RYM

Ta on mänginud basskitarri 1984. aastal Vennaskonna esimeses koosseisus.

26. veebruaril 1994 oli ta Tallinna Linnahallis toimunud Eurolaulu kohalikest ekspertidest koostatud žürii liige.

2010. aasta sügishooajal osales ta telesaates "Tantsud tähtedega".Mari-Leen Albers, Saatest lahkunud Tarmo Kruusimäe: elu läheb edasi!, Õhtuleht, 17. oktoober 2010.

Ta tegutseb Kaitseliidu Tallinna maleva rokkansamblis Mustad Kolonelid.

Ta on kirjutanud laule.

 Poliitiline tegevus 
pisi|Tarmo Kruusimäe 2024. aastalFoto: Jaan Künnap
Tarmo Kruusimäe on osalenud kõigil KOV valimistel Tallinna linnas aastast 1993, peamiselt Isamaa kandidaadina. 2013. aasta valimistel sai ta 2281 häält, 2017. aasta valimistel kogus ta 974 häält,Tarmo Kruusimäe. Valimiste arhiiv. 2021. aasta valimistel 477 häält.KOV VALIMISTULEMUSTE PROTOKOLL. tallinn.ee Tarmo Kruusimäe on Tallinna Linnavolikogu 10. koosseisu liige.Linnavolikogu 10. koosseis. teele.tallinn.ee.

Riigikogu valimistel on ta osalenud alates 1995. aastast peamiselt Isamaa ja Res Publica Liidu kandidaadina. 2011. aasta Riigikogu valimistel kogus ta 1188 häält ja 2015. aasta Riigikogu valimistel 1260 häält, kuid valituks ei osutunud. 2019. aasta valimistel kogus ta 1811 häält ning osutus valituks.

2014. ja 2019. aastal sai Kruusimäe Euroopa Parlamendi valimistel vastavalt 657 ja 624 häält ega osutunud valituks.Valimiste arhiiv, Tarmo Kruusimäe.

Ta oli alates 1992. aastast Eesti Rahvusliku Sõltumatuse Partei liige ja on alates 1995. aastast olnud selle järglaserakondade liige. Novembrist 2010 oli ta Isamaa ja Res Publica Liidu rahvuslaste ühenduse esimees. 2010. aastast on ta Isamaa Erakonna juhatuse liige.

2005–2017 oli ta Tallinna linnavolikogu ja Kristiine linnaosa halduskogu liige.

2012. aasta sügisel süüdistati teda seotuses kohalike paremäärmuslastega."Tarmo Kruusimäe sotsiaalkeskusest Ülase 12 ja anarhistidest" PunaMust.org.

Alates 2. juunist 2017 oli ta XIII Riigikogus asendusliigeTarmo Kruusimäe asub Riigikogu liikmeks, Riigikogu, 1. juuni 2017. ja alates 6. juunist 2017 majanduskomisjoni liige.Kruusimäe saab majanduskomisjoni liikmeks, Riigikogu, 6. juuni 2017.

15. aprillil 2021 ilmus Kruusimäe Riigikogus toimunud arutelu "Kliimaneutraalne Eesti aastaks 2035?" ajal interneti vahendusel ekraanile, kuna oli registreerinud ennast küsimuse esitajaks. Arutelul osalejatele oli näha, et ta lamas voodis, e-sigaret käes ja taustamuusika oli valjult mängimas. Poliitik ei saanud aru, et oodatakse tema küsimust ning et kuvand tema olukorrast on ekraanil näha.Juba jälle! Suitsu kimunud Kruusimäe ......., Kroonika, 21. aprill 2021.

16. juunil 2021 esitas Kruusimäe Riigikogu istungil peaminister Kaja Kallasele kaks küsimust korraga: "Kas teil on häbi? Ja tõe huvides ......... kas teie nimi on Kaja Kallas?", väites hiljem, et tegu on hea Briti huumoriga ning et ta võitis kihlveoga just kasti õlut.Uulitsapoiste kultuur jõudis riigikokku, Postimees, 18. juuni  2021

Ta kandideeris 2023. aasta valimistel Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosad) 447 häält ning ei osutunud valituks.

Ta kandideeris 2025. aasta kohaliku omavalitsuse volikogude valimistel Kristiine linnaosas, kogus 910 häält ning osutus valituks.

 Muu ühiskondlik tegevus 
 1994 Baltic Music Networki asutajaliige
 2001–2013 MTÜ Jalgpallihaigla juhatuse liige
 juhatuse esimees 2006–2013
 2009–2022 MTÜ Eesti Lipu Seltsi juhatuse liigeTarmo Kruusimäe. inforegister.ee
 2015 tegevjuht
 2009 Eesti Linnade Liidu volikogu liige
 2011 Eesti Demokraatlik-Rahvuslike Jõudude Koostöökoja koordinaator
 2024 Tallinna Kultuurikatel SA nõukogu liige
 2024 Tallinna Lauluväljak SA nõukogu liige

 Viited 

 Välislingid 

 Linnakodanik Tarmo Kruusimäe alias Kojamees, Naisteleht, 30. jaanuar 2009
 Tarmo Kruusimäe on töötu ja ei saa Töötukassast isegi toetust. sky.ee, 5. juuli 2023
 Tarmo Kruusimäe astus ebasündsa kommentaariga ämbrisse: nõuame avalikku vabandust! elu24.postimees.ee, 22. juuni 2024

Kategooria:Eesti lauljad
Kategooria:Eesti basskitarristid
Kategooria:Eesti kokad
Kategooria:Isamaa Erakonna poliitikud
Kategooria:XIII Riigikogu liikmed
Kategooria:XIV Riigikogu liikmed
Kategooria:Sündinud 1967